Foto: bmpd.livejournal.com Rossiya harbiy-dengiz floti tarkibiga kiruvchi Tinch okeani flotidagi korabllar guruhi Vladivostok shahrini tark etib, jangovar xizmatni o‘tash uchun Hind okeaniga yo‘lga chiqdi. Guruh tarkibiga «Admiral Tributs» korabli va «Bystryy» esminetsi, ikkita yordamchi kema — «Boris Butoma» katta dengiz tankeri va qutqaruvchi buksir «Alatau» kiritilgan. Bu haqda, Rossiyaning Strategiyalar va texnologiyalar tahlili Markaziga tegishli bmpd harbiy blogi xabar qilgan. Kemalar Tinch okeani floti bazasini 15 oktabr kuni tark etishgan. Bu guruh, Hind okeanining g‘arbiy qismida xizmatini o‘taydi.